อเมริกากำลังมองหาวิธีการใหม่ เพื่อปราบปรามการกระทำเยี่ยงโจรสลัดที่โซมาเลีย
บรรดาเจ้าหน้าที่อเมริกันระดับอาวุโสกล่าวว่า กำลังมองหาวิธีการใหม่ๆ เพื่อนำมากำหราบปราบปราม การกระทำเยี่ยงโจรสลัดนอกเขตชายฝั่งของโซมาเลีย
ตั้งแต่กองกำลังอเมริกันช่วยกัปตันเรือเดินสมุทรชาวอเมริกันให้รอดพ้นเงื้อมมือพวกโจรสลัดมาได้อย่างน่าตื่นตะลึงเมื่อวันอาทิตย์พวกโจรสลัดจี้บังคับเรือไปได้อีกสี่ลำ เมื่อรวมยอดทั้งหมดแล้วพวกโจรสลัดควบคุมเรือไว้ราว16 ลำและจับคนของประเทศต่างๆ เป็นตัวประกันไว้สองร้อยห้าสิบกว่าคน พวกเจ้าหน้าที่กล่าวว่า การที่โจรสลัดยังโจมตีต่อไปสาธิตให้เห็นถึงความสลับซับซ้อนของปัญหาเกี่ยวการกระทำเยี่ยงโจรสลัด บรรดาเจ้าหน้าที่คิดว่าไม่มีทางออก ที่จะขบแก้ปัญหาเกี่ยวกับการกระทำเยี่ยงโจรสลัดนี้ได้อย่างง่ายๆอย่างรวดเร็วหรือโดยใช้วิธีการทางทหารล้วนๆพลเรือเอก ไม๊ค์ มัลเล่น ประธานคณะผู้บัญชาการกองทัพอเมริกันกล่าวทางรายการโทรทัศน์ "อรุณสวัสดิ์ อเมริกา" ของข่ายงานโทรทัศน์เอบีซีในวันอังคารว่า การที่โจรสลัดยึดเรือสินค้าอเมริกัน และการชิงเรือลำนั้นกลับคืนมาได้ชักนำให้เขาสั่งการให้ดำเนินความเพียรพยายามครั้งใหม่เพื่อหาวิธีที่จะจัดการกับเรื่องการกระทำเยี่ยงโจรสลัดนี้ได้อย่างมีประสิทธิภาพ เสียง พลเรือเอกไม๊ค มัลเล่นกล่าวไว้ตอนนี้ว่า" ความจริง ข้าพเจ้าขอไปแล้ว และเราเริ่มการพิจารณาทบทวนยุทธศาสตร์โดยรวมอย่างกว้างขวางและลึกซึ้งโดยเจ้าหน้าที่ของเรา" แต่จนถึงบัดนี้เจ้าหน้าที่ฝ่ายความมั่นคงแห่งชาติยังมิได้สนับสนุนความคิดใหม่ๆ ที่บรรดานักวิเคราะห์เสนอมาอันรวมถึงข้อเสนอแนะ ที่ให้มีการปฏิบัติการทางทหารภาคพื้นดินในโซมาเลีย เสียงผู้เชี่ยวชาญด้านแอฟริกาแห่งสถาบันสันติภาพของสหรัฐ เดวิด สม๊อกกล่าวไว้ตอนนี้ว่า" ข้าพเจ้าคิดว่าเรื่องนั้นน่าเสียดาย และอาจจะก่อให้เกิดผลเสียได้ " เขาคิดว่าพวกโจรสลัดอาจล่าถอยและแอบซ่อนตัว การปฏิบัติการภาคพื้นดินจะกวาดล้างพวกโจรสลัดให้หมดไปได้ยากมากและการกระทำดังกล่าว รังแต่จะทำให้ชาวโซมาเลียเป็นปฏิปักษ์ต่อประเทศฝ่ายตะวันตก และจะทำให้พวกหัวหน้าโจรสลัดกับพวกผู้นำของพวกนิยมการทำสงครามศักดิ์สิทธิ์ใกล้ชิดสนิทสนมกันมากขึ้น เสียง พลเรือเอก ไม๊ค์ มัลเล่นกล่าวไว้ตอนนี้ว่า" ข้าพเจ้ารับทัศนวิจารณ์ของพวกเขาไว้พิจารณาอย่างจริงจัง อย่างไรก็ดีเราพร้อมที่จะรับมือกับเหตุการณ์แบบนั้นและเรื่องนั้นจะเป็นส่วนหนึ่งของการพิจารณาทบทวนด้านการทหารของเราอย่างแน่นอน " พลเรือเอกไม๊ค มัลเล่นและรัฐมนตรีว่าการกระทรวงกลาโหมอเมริกันโรเบิร์ต เกตส์กล่าวว่าไม่มีทางที่จะใช้การทหารล้วนๆ แก้ปัญหาเรื่องการกระทำเยี่ยงโจรสลัดนี้ได้การกระทำเยี่ยงโจรสลัดยังเพิ่มขึ้นต่อไปทั้งๆที่เรือของกองทัพเรือจาก 16ชาติยังลาดตระเวณอาณาบริเวณดังกล่าวต่อไปก็ตาม นาย โรเบิร์ต เกตส์กล่าวเมื่อวันจันทร์ว่าปัญหาดังกล่าว พอจะเชื่อได้แน่ว่า จะเลวร้ายหนักขึ้นจนกว่าประชาคมระหว่างประเทศสามารถดำเนินการบางอย่างทางภาคพื้นดิน ซึ่งจะทำให้สมการดังกล่าวเปลี่ยนแปลงไปสำหรับประชาชนผู้ยากจนที่มีจำนวนมากมายจนเหลือเชื่อในโซมาเลีย คนยากจนเหล่าบางส่วนหันไปเป็นโจรสลัด ข้อเสนอที่จะช่วยนำเสถียรภาพ และการพัฒนาทางเศรษฐกิจมาสู่โซมาเลียนั้นพัวพันกับการดำเนินความเพียรพยายามระยะยาว ซึ่งยังไม่แน่ว่าผลลัพธ์จะออกมาในรูปใด ความเพียรพยายามของเจ้าของเรือบางส่วน ที่จะทำให้เรือของตนปลอดภัยนั้นประสพความสำเร็จอยู่บ้างเจ้าของเรือติดตั้งลวดหนาม ถอดบันไดเรือออก และเปลี่ยนเส้นทางเดินเรือแต่ข้อเสนอที่ให้มีหน่วยรักษาความปลอดภัย ติดอาวุธบนเรือพาณิชย์นั้นยังโดนขัดทัดทานอยู่ ผู้เชี่ยวชาญกล่าวว่าเรื่องสำคัญอันดับหนึ่งของพวกหัวหน้าโจรสลัดได้แก่การคุ้มครองงานอาชญากรรมที่ทำรายได้งามของพวกเขา บรรษัทต่างๆต้องจ่ายค่าไถ่เรือและลูกเรือไปนับสิบๆ ล้านเหรียญสหรัฐในอาณาบริเวณนั้นในระยะไม่กี่ปีมานี้ เจ้าหน้าที่อเมริกันกล่าวเน้นถึงความจำเป็น ที่จะต้องเพิ่มความร่วมมือระหว่างประเทศเพื่อหยุดยั้งการกระทำเยี่ยงโจรสลัดในโซมาเลียซึ่งเป็นเรื่องที่พัวพันกับความเพียรพยายามของทั้งฝ่ายทหารและพลเรือน ทางบริเวณช่องแคบมะละกาทางเอเชียนั้นประเทศในภูมิภาคดำเนินงานร่วมกัน เพื่อลดการกระทำเยี่ยงโจรสลัดลงได้อย่างฮวบฮาบในระยะไม่กี่ปีมานี้โดยทางสหรัฐมีส่วนให้ความช่วยเหลือ แต่รัฐบาลโซมาเลีย ไม่อยู่ในฐานะที่จะช่วยเหลือในด้านการรักษาความมั่นคงปลอดภัยในบริเวณน่านน้ำที่กว้างใหญ่กว่านอกเขตชายฝั่งของตนได้ ดังนั้นเจ้าหน้าที่อเมริกันรวมทั้งประธานาธิบดี บารัคโอบามาคิดว่าจำเป็นจะต้องมีความเพียรพยายามที่มีขอบข่ายกว้างขวางยิ่งกว่าเดิมเพื่อทำให้การกระทำเยี่ยงโจรสลัดยุติลง เมื่อวันจันทร์รัฐมนตรีว่าการกระทรวงกลาโหมอเมริกัน โรเบิร์ต เกตส์กล่าวแสดงความมั่นใจว่าเขาและเจ้าหน้าที่อื่นๆจะใช้เวลาในช่วงหลายสัปดาห์ข้างหน้าเพื่อพยายามหาทางแก้ปัญหาข้างต้นนี้